Document ID: 32005R0255

KOMISJONI MÄÄRUS (EÜ) nr 255/2005,
15. veebruar 2005,
teatavate söödalisandite alalise lubamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3 ja artikli 9d lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määrusega (EÜ) nr 1831/2003 sätestatakse loomasöötades kasutatavate söödalisandite lubamise kord Euroopa Liidus.
(2)
Määruse (EÜ) nr 1831/2003 artikliga 25 kehtestatakse üleminekumeetmed direktiivi 70/524/EMÜ kohastele söödalisandite loa taotlustele, mis on esitatud enne kõnealuse määruse kohaldamise kuupäeva.
(3)
Käesoleva määruse lisades loetletud söödalisandite loa taotlused esitati enne määruse (EÜ) nr 1831/2003 kohaldamise kuupäeva.
(4)
Liikmesriikide esialgsed märkused taotluste kohta vastavalt direktiivi 70/524/EMÜ artikkel 4 lõikele 4 on komisjonile esitatud enne määruse (EÜ) nr 1831/2003 kohaldamise kuupäeva. Seepärast käsitletakse neid taotlusi jätkuvalt vastavalt direktiivi 70/524/EMÜ artiklile 4.
(5)
Komisjoni määrusega (EÜ) nr 1411/1999 (3) lubati esimest korda ajutiselt kasutada Bacillus cereus var. toyoi mikroorganismipreparaati (NCIMB 40112/CNCM I-1012) nuumveiste puhul.
(6)
Komisjoni määrusega (EÜ) nr 1636/1999 (4) lubati esimest korda ajutiselt kasutada Enterococcus faecium’i mikroorganismipreparaati (DSM 10663/NCIMB 10415) vasikate puhul.
(7)
On esitatud uued andmed, mis toetavad taotlusi saada kahele käesoleva määruse I lisas nimetatud mikroorganismipreparaadile tähtajatu kasutusluba. Taotluste hindamine on näidanud, et direktiivi 70/524/EMÜ artiklis 3a sätestatud tingimused selliste lubade saamiseks on täidetud.
(8)
Komisjoni määrusega (EÜ) nr 1436/98 (5) lubati esimest korda ajutiselt kasutada Aspergillus niger’ist (NRRL 25541) saadud endo-1,3(4)-beeta-glükanaasi ja endo-1,4-beeta-ksülanaasi ensüümpreparaati munakanade puhul.
(9)
On esitatud uued andmed, mis toetavad taotlust saada kõnealusele ensüümpreparaadile tähtajatu kasutusluba.
(10)
Euroopa Toiduohutusamet andis 14. septembril 2004. aastal hinnangu selle preparaadi kasutamise tõhususe kohta munakanade puhul.
(11)
Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud.
(12)
Komisjoni määrusega (EÜ) nr 1353/2000 (6) lubati esimest korda ajutiselt kasutada Aspergillus oryzae (DSM 11857) abil saadud 6-fütaasi ensüümpreparaati broilerkanade, munakanade, broilerkalkunite, põrsaste ja nuumsigade puhul ja komisjoni määrusega (EÜ) nr 261/2003 (7) emiste puhul. Komisjoni määrusega (EÜ) nr 1465/2004 (8) anti sellele ensüümpreparaadile nende loomakategooriate puhul tähtajatu kasutusluba.
(13)
On esitatud uued andmed, mis toetavad taotlust saada tähtajatu kasutusluba sama ensüümpreparaadi preparaadile, mis on saadud Aspergillus oryzae DSM 14223 tüve abil, samade loomakategooriate puhul.
(14)
Euroopa Toiduohutusamet andis hinnangu kõnealuse preparaadi kasutamise kohta, mis on saadud Aspergillus oryzae tüvest DSM 14223, mitte tüvest DSM 11857, milles järeldatakse, et see preparaat ei ole käesoleva määruse II lisas sätestatud tingimustel ohtlik inimtervisele, nimetatud loomakategooriatele ega ka keskkonnale.
(15)
Hindamine on näidanud, et direktiivi 70/524/EMÜ artiklis 3a sätestatud tingimused sellisele preparaadile tähtajatu kasutusloa saamiseks on täidetud.
(16)
Komisjoni määrusega (EÜ) nr 1436/98 lubati esimest korda ajutiselt kasutada Aspergillus niger’i (CBS 270.95) abil saadud endo-1,4-beeta-ksülanaasi ensüümpreparaati broilerkanade puhul ja komisjoni määrusega (EÜ) nr 654/2000 (9) broilerkalkunite puhul.
(17)
On esitatud uued andmed, mis toetavad taotlust saada sellele ensüümpreparaadile tähtajatu kasutusluba.
(18)
Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud.
(19)
Seega tuleks lubada kõnealuse kolme II lisas nimetatud ensüümpreparaadi tähtajatu kasutamine.
(20)
Kõnealuste taotluste hindamine on näidanud, et töötajate kaitsmiseks lisades loetletud söödalisanditega kokkupuutumise eest on vajalikud teatud meetmed. Selline kaitse tuleks tagada, kohaldades nõukogu 12. juuni 1989. aasta direktiivi 89/391/EMÜ töötajate tööohutuse ja töötervishoiu parandamist soodustavate meetmete kehtestamise kohta. (10)
(21)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Mikroorganismide rühma kuuluvaid preparaate võib käesoleva määruse I lisas ettenähtud tingimustel lubada tähtajatult kasutada loomasöötades söödalisanditena.
Artikkel 2
Ensüümide rühma kuuluvaid preparaate võib käesoleva määruse II lisas ettenähtud tingimustel lubada tähtajatult kasutada loomasöötades söödalisanditena.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. veebruar 2005

Labels: 17
16
6